Kommissionens forordning (EF) nr. 1402/2003

af 1. august 2003

om fastlæggelse af et tabelprogram og opstilling af definitioner i forbindelse med statistiske basisundersøgelser vedrørende vinarealerne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 357/79 af 5. februar 1979 om statistiske undersøgelser vedrørende vinarealerne(1), senest ændret ved forordning (EF) nr. 2329/98(2), særlig artikel 4, stk. 2,

under henvisning til Rådets forordning nr. (EF) 1493/1999 af 17. maj 1999 om den fælles markedsordning for vin(3), senest ændret ved forordning (EF) nr. 2585/2001(4), særlig artikel 73, og

ud fra følgende betragtninger:

(1) Kommissionens forordning (EØF) nr. 991/79 af 17. maj 1979 om fastlæggelse af et tabelprogram og opstilling af definitioner i forbindelse med statistiske basisundersøgelser vedrørende vinarealerne samt om ophævelse af Kommissionens forordning nr. 143 og nr. 26/64/EØF(5) har været underkastet omfattende ændringer(6). Forordningen bør derfor kodificeres, således at dens bestemmelser kan fremtræde klart og rationelt.

(2) Ifølge forordning (EØF) nr. 357/79 skal medlemsstaterne fremsende resultaterne af basisundersøgelser i form af et tabelprogram, som skal fastlægges i overensstemmelse med den i ovennævnte forordnings artikel 8 fastsatte fremgangsmåde.

(3) For at sikre sammenligneligheden af oplysningerne i tabellerne, bør visse definitioner vedrørende basisundersøgelserne fastsættes.

(4) De i denne forordning fastsatte foranstaltninger er i overensstemmelse med udtalelse fra Den Stående Landbrugsstatistiske Komité og Forvaltningskomitéen for Vin -

UDSTEDT FØLGENDE FORORDNING:

Artikel 1

Udformningen af tabelprogrammet for basisundersøgelser af vinarealerne fremgår af bilag I.

Artikel 2

1. Definitionerne vedrørende basisundersøgelsen er anført i bilag II.

2. Da de grundlæggende statistiske undersøgelser vedrører situationen ved udgangen af et vinhøstår, anses det vinareal, der er beplantet, genbeplantet eller podet i løbet af det vinhøstår, der ligger før undersøgelsen, for at være under et år.

Artikel 3

Forordning (EØF) nr. 991/79 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag IV.

Artikel 4

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. august 2003.

På Kommissionens vegne

Pedro Solbes Mira

Medlem af Kommissionen

(1) EFT L 54 af 5.3.1979, s. 124.

(2) EFT L 291 af 30.10.1998, s. 2.

(3) EFT L 179 af 14.7.1999, s. 1.

(4) EFT L 345 af 29.12.2001, s. 10.

(5) EFT L 129 af 28.5.1979, s. 1.

(6) Jf. bilag III.

BILAG I

TABEL 1

BEDRIFTER, OPDYRKET VINAREAL OG OPDYRKET LANDBRUGSAREAL OPDELT EFTER PRODUKTIONENS ART OG STØRRELSESKLASSE

>PIC FILE= "L_2003199DA.000502.TIF">

>PIC FILE= "L_2003199DA.000601.TIF">

TABEL 2

BEDRIFTER, OPDYRKET VINAREAL(1) OG OPDYRKET LANDBRUGSAREAL, OPDELT EFTER STØRRELSESKLASSE OG DET OPDYRKEDE VINAREAL I % AF DET OPDYRKEDE LANDBRUGSAREAL

2.1. Alle bedrifter.

2.2. Bedrifter, hvis arealer udelukkende er beplantet med druesorter til fremstilling af kvbd.

2.3. Bedrifter, hvis arealer udelukkende er beplantet med druesorter til fremstilling af andre vine.

2.4. Bedrifter, hvis arealer udelukkende er beplantet med druesorter til produktion af druer til konsum.

2.5. Bedrifter, hvis arealer udelukkende er beplantet med druesorter bestemt til tørring(2).

2.6. Andre bedrifter med vinarealer(3).

>PIC FILE= "L_2003199DA.000602.TIF">

TABEL 3

BEDRIFTER OG VINAREALER BEPLANTET MED DRUESORTER TIL VINFREMSTILLING OPDELT EFTER STØRRELSE OG EFTER AREAL BEPLANTET MED DRUESORTER TIL FREMSTILLING AF KVBD I % AF DET SAMLEDE VINAREAL BEPLANTET MED DRUESORTER TIL VINFREMSTILLING

>PIC FILE= "L_2003199DA.000701.TIF">

TABEL 4

VINAREAL BEPLANTET MED DRUESORTER TIL VINFREMSTILLING OPDELT EFTER VINSORTER OG VINSTOKKENES ALDER (I HA)

>PIC FILE= "L_2003199DA.000801.TIF">

TABEL 5

VINAREAL BEPLANTET MED DRUESORTER TIL VINFREMSTILLING OPDELT EFTER VINENES ART OG UDBYTTEKLASSE (I HA)

>PIC FILE= "L_2003199DA.000901.TIF">

(1) Arealet til fremstilling af vegetativt vinstokformeringsmateriale er ikke medtaget i tabel 2.1 til 2.6.

(2) Fakultativ for samtlige medlemsstater undtagen Grækenland.

(3) "Andre", dvs. de bedrifter, der ikke henhører under de bedriftstyper, der er nævnt i punkt 2.2, 2.3, 2.4 og 2.5.

BILAG II

I denne forordning forstås ved:

a) "landbrugsbedrift":

en teknisk-økonomisk enhed, som forvaltes samlet, og som producerer landbrugsprodukter

b) "udnyttet landbrugsareal (ULA)":

det samlede areal af agerjord, permanente græsmarker og græsgange, jord, som anvendes til faste afgrøder, og havearealer

c) "opdyrket vinareal":

det samlede areal, beplantet med vinranker, som giver udbytte eller endnu ikke giver udbytte, beregnet til produktion af druer og/eller vegetativt vinstokformeringsmateriale, og som regelmæssigt undergives de nødvendige dyrkningsforanstaltninger for deraf at opnå et handelsprodukt

d) "areal beplantet med druesorter til fremstilling af kvbd":

areal beplantet med druesorter til vinfremstilling, som er egnet til produktion af kvalitetsvine fra bestemte dyrkningsområder (kvbd), og som opfylder forskrifterne i forordning (EF) nr. 1493/1999 og de til denne forordnings gennemførelse fastsatte forskrifter, og som opfylder forskrifterne fastsat i nationale bestemmelser udstedt i henhold til samme forordning

e) "areal beplantet med druesorter til fremstilling af andre vine":

areal beplantet med druesorter til fremstilling af andre vine end kvbd

f) "vinhøstår":

vinhøståret begynder den 1. august og slutter den 31. juli

g) "vegetativt vinstokformeringsmateriale"; "vinplanter til udplantning"; "vinstokke til podestammer":

som defineret i Rådets direktiv 68/193/EØF af 9. april 1968 om handel med vegetativt formeringsmateriale af vin(1)

h) "druesorter til vinfremstilling"; "druesorter til konsum":

som defineret i forordning (EF) nr. 1493/1999.

(1) EFT L 93 af 17.4.1968, s. 15.

BILAG III

OPHÆVET FORORDNING SAMT ÆNDRING

>TABELPOSITION>

BILAG IV

SAMMENLIGNINGSTABEL

>TABELPOSITION>